უილ ალისონი

უილ ალისონი (; დ. 22 ოქტომბერი, 1968) — ამერიკელი რომანისტი და რედაქტორი. ავტორია წიგნისა „Long Drive Home“ (2011), რომელიც „New York Times“-ის ბესტსელერი გახდა. მისი სადებიუტო რომანი იყო „What You Have Left“ (2007).

ადრეული ცხოვრება და განათლება
ალისონი კოლუმბიაში, სამხრეთ კაროლინას შტატში დაიბადა. 1991 წელს მან ქეის ვესტერნ რეზერვის უნივერსიტეტი (Case Western Reserve University) დაამთავრა ინგლისური ფილოლოგიისა და პოლიტიკური მეცნიერებების ხარისხით. ამის შემდეგ მან სწავლა ოჰაიოს სახელმწიფო უნივერსიტეტში გააგრძელა, სადაც ინგლისური ფილოლოგიის მაგისტრის (MA) და შემოქმედებითი წერის ნატიფი ხელოვნების მაგისტრის (MFA) ხარისხი მიიღო.

კარიერა
ალისონი ჟურნალ „One Story“-ს რედაქტორია, ასევე მუშაობდა ჟურნალ „Story“-ს აღმასრულებელ რედაქტორად და „Zoetrope:All-Story“-ს მიწვეულ რედაქტორად. იგი შემოქმედებით წერას ასწავლიდა ოჰაიოს სახელმწიფო უნივერსიტეტში, ბატლერის უნივერსიტეტსა და ინდიანასა და პერდიუს ერთობლივ უნივერსიტეტში (ინდიანაპოლისი). ასევე, იყო კოლუმბიის უნივერსიტეტის შემოქმედებითი წერის სამაგისტრო პროგრამის (MFA) მოწვეული ასისტენტ-პროფესორი.

მისი მოკლე მოთხრობები გამოქვეყნებულია ისეთ გამოცემებში, როგორებიცაა: „American Short Fiction“, „Atlanta Magazine“, „The Cincinnati Review“, „The Florida Review“, „Glimmer Train“, „The Kenyon Review“, „One Story“, „Shenandoah“, „Zoetrope: All-Story“ და სხვა.

2011 წლის აგვისტოში „The Daily Beast“-მა რომანი „Long Drive Home“ დაასახელა ტოპ-ხუთეულში — როგორც „იდეალური საკითხავი ზაფხულისთვის“, რის შემდეგაც იგი „New York Times“-ის ბესტსელერი გახდა.

ნამუშევრები
What You Have Left (2007)
Long Drive Home (2011)

რესურსები ინტერნეტში
 Will Allison personal website

სქოლიო

კატეგორია:XXI საუკუნის ამერიკელი მწერლები
კატეგორია:XXI საუკუნის ამერიკელი რომანისტები